Juba mitu aastat, jõulude lähenedes, olen hoogu võtnud, et  piparkoogimaja meisterdada. Lapsepõlvest on meeles, kuidas vanaema siirupit keetis ja sellega maja detaile kokku liimis... Piparkoogimaja tegemine ongi siiani tundunud nii erilise ettevõtmisena, millega ainult vanaemad hakkama saavad. Ja et seda tunnet mitte kaotada, tegin maja lihtsamaid võtteid kasutades. Liimisin detailid kokku glasuuriga.    Piparkoogimaja tegin enda tehtud piparkoogitaignast. Olen sellel aastal teinud tainast vaid ühe retsepti järgi. Lihtsalt ei ole raatsinud teisi proovida. See jahvatatud mandlitega variant on nii hea. Ja ei loe ka see, et maja detailid ahjus parasjagu kerkivad. Tükkide kokkusobitamine õnnestus ikkagi hästi.